ลูกเป็นคออักเสบ เจ็บคอ กินไรไม่ได้เรย 1ขวบ10เดือนค่ะ กินยามา4วันแร้ว ยังเจ็บยุเรยค่ะ
สวัสดีคะ ส่วนใหญ่ในเด็ก การติดเชื้อทางเดินหายใจมักจะเป็นเรื่องของการติดเชื้อไวรัสซึ่งหายเองได้ค่ะ นอกจากว่าจะมีเรื่องของการติดเชื้อแบคทีเรียที่ทอนซิลค่ะ ซึ่งการติดเชื้อนี้จะต้องใช้เวลาในการรับประทานยาฆ่าเชื้อจะต้องใช้เวลาประมาณ เจ็ดถึงสิบวันถึงจะดีขึ้นได้ค่ะ แต่อย่างไรก็ตามต้องดูด้วยนะค่ะ ว่าไม่มีปัญหาเรื่องของแผลในปาก เพราะถ้ามีแผลในปากเด็กจะมีอาการเจ็บจากแผลในปากร่วมด้วยค่ะการดูแล ดังนี้ค่ะ ให้รับประทานยาที่แพทย์สั่งตามจำนวนและเวลาอาจจะให้ดื่มน้ำเย็น หรือ นมที่เย็นเล็กน้อยเพื่อลดอาการปวดและอาจจะต้องดูว่าถ้ามีแผลแนะนำให้พบแพทย์เพื่อรับยาป้ายปากจะช่วยลดอาการเจ็บได้ค่ะอาหารอาจจะต้องเป็นอาหารอ่อน และเย็นค่ะ เพราะจะทำให้เด็กกินง่ายขึ้นค่ะถ้ารับประทานอาหารไม่ได้เลย ลูกซึมลงให้รีบพาไปโรงพยาบาลนะค่ะ